170 jaar oue winkel in Londen se Oxfordstraat sluit
NUUSFLITS NUUSAGENTSKAP 18 November 2 nm
# Gespesialiseerde reddingsoperasies in die Oos-Kaap het 'n reddingsboei ontvang. Dié provinsie het gewoonlik 'n tekort aan hulpbronne, maar die Nelson Mandela Universiteit in Gqeberha is nou die sentrum van Rescue South Africa se bedrywighede en toerusting nadat 'n grensverskuiwende vennootskap gesluit is. 'n Woordvoerder sê as gevolg van hierdie samewerking is sowat 60 ton van die reddings-organisasie se toerusting van Gauteng gebring om in mediese nood- en reddingsoperasies gebruik te word. Dit sal gebruik word om die universiteit se nood- mediese span op te lei, veral vir reddingswerk.
# Die Madibaland Wêreld-letterkundefees wat deur die Universiteit van Kaapstad en BookTown Richmond aangebied wrod, sal die grootste boekefees ooit in Suid-Afrika wees. Die universiteit het alle boekwurms genooi om van vandag tot volgende Vrydag aanlyn aan te sluit by die pret. Die organiseerder, Darryl David, glo Madibaland is 'n ware viering van skrywers en wat hulle die samelewing oor menswees vertel. Hy sê om twee Booker-pryswenners, Ben Okri en Damon Galgut, daar te hê, is by wyse van spreke – uit die boeke.
# 'n Skool in eThekwini, KwaZulu-Natal, is die tweede agtereenvolgende jaar deur die Suid-Afrikaanse Wiskunde-olimpiade aangewys as die provinsie se skool wat die beste presteer. 'n Graad 9-leerder van Kearsney College, Jack White, is ook eerste geplaas in die provinsie. Hy was in die tweede ronde ook onder die top-100 in die land. Jack het 'n spesiale uitnodiging ontvang om aan die volgende ronde deel te neem. Agtien seuns van Kearsney is op die Kwazulu-Natalse ererol waarop die 100 topleerders in die provinsie se name verskyn.